Suomen metsäkeskuksen pääpaikka vielä auki | Yle Uutiset | yle.fi
Valtakunnallisen metsäkeskukseen yhdistetään 13 alueellista metsäkeskusta vuoden 2012 alussa. Pääkonttori on tarkoitus sijoittaa johonkin jo olemassa olevaan metsäkeskukseen. Kilpaan ovat ilmoittautuneet ainakin Joensuu, Lahti, Kajaani, Oulu, Savonlinna ja Seinäjoki.
9.2.2011 klo 18.11päivitetty 5.6.2012 klo 23.02
Maa - ja metsätalousministeriön linjauksen mukaan pääkonttori ei sijoittuisi pääkaupunkiseudulle. Metsäkeskuksen pääpaikka työllistäisi useita kymmeniä henkilöitä.
Ministeriössä tehdään parhaillaan vertailua, jossa kartoitetaan alueellisten metsäkeskusten sopivuutta pääkonttoriksi. Huomioon otetaan muun muassa sijainti hyvien kulkuyhteyksien päässä, mutta lopullinen päätös tulee olemaan poliittinen.
Hallituksen lakiesitys valtakunnallisen metsäkeskuksen perustamisesta etenee eduskunnan täysistunnon käsittelyyn lähiviikkoina. Valtakunnallisen metsäkeskuksen pääpaikasta määrätään asetuksella myöhemmin keväällä.
Alueellisten metsäkeskusten yhdistämisen lisäksi Suomen metsäkeskukseen siirretään osa Metsätalouden kehittämiskeskus Tapion nykyisistä tehtävistä.
Metsäkeskusten tehtäviin kuuluvat muun muassa metsien hoidon ja käytön ohjaaminen sekä metsätalouden kehittäminen. Metsäkeskuksille on osoitettu myös valvontatehtäviä.
Seinäjoki kilpailee metsäkeskuksen pääkonttorista 7.1.2011
Etelä-Pohjanmaan liitto: Metsäkeskuksen pääpaikka Seinäjoelle 13.12.2010
Lahti kosii metsäkeskusta 13.12.2010
Suomen metsäkeskus hakee paikkaansa 5.11.2010
KotimaametsäkeskuksetMetsätaloutta palveleva toimintamaa- ja metsätalousministeriöpääkonttorimetsäteollisuusmaaseutuelinkeinotSavonlinnaMinisterit, ministeriöt ja valtioneuvostometsätalous